MONO ร่วง 7% หวั่นไตรมาส 1 พลิกขาดทุน หลังเม็ดเงินโฆษณาหด
MONO ร่วง 7% ราคาแตะ 1.23 บาท กังวลภาพรวมไตรมาส 1/66 ออกมาไม่ค่อยดี จากเม็ดเงินโฆษณาที่หดตัว มีโอกาสพลิกเป็นขาดทุนได้ รวมถึงดีลขาย 3BB ให้กับ ADVANC ก็ยังมีความไม่แน่นอนอยู่
MONO ร่วง 7% ราคาแตะ 1.23 บาท กังวลภาพรวมไตรมาส 1/66 ออกมาไม่ค่อยดี จากเม็ดเงินโฆษณาที่หดตัว มีโอกาสพลิกเป็นขาดทุนได้
10 เม.ย. 2566

ผู้สื่อข่าวรายงานว่า (10 เม.ย.66) ราคาหุ้น บริษัท โมโน เน็กซ์ จำกัด (มหาชน) หรือ MONO ณ เวลา 15:25 น. อยู่ที่ระดับ 1.23 บาท ลบ 0.09 บาท หรือ 6.82% สูงสุดที่ระดับ 1.32 บาท ต่ำสุดที่ระดับ 1.55 บาท ด้วยมูลค่าซื้อขาย 32.39 ล้านบาท

สำหรับราคาหุ้นที่ปรับตัวลงต่อเนื่อง นายนภนต์ ใจแสน นักวิเคราะห์การลงทุนปัจจัยพื้นฐานด้านตลาดทุน บล.บัวหลวง เปิดเผยว่า ราคาหุ้น MONO ปรับตัวลงอย่างแรง โดยน่าจะมีปัจจัยกดดันมาจาก 2 เรื่องด้วยกัน คือ 1. ภาพรวมอุตสาหกรรมกลุ่มสื่อในไตรมาส 1/66 ดูไม่ค่อยดี จากเม็ดเงินโฆษณาที่หดตัว ทำให้คาดว่าผลการดำเนินงานในไตรมาส 1/66 มีโอกาสพลิกเป็นขาดทุนได้ และ 2. ดีลขาย 3BB ให้กับ ADVANC ก็ยังมีความไม่แน่นอนอยู่ ทำให้เกิดภาวะ Overhang
อย่างไรก็ตาม แนะนำนักลงทุนให้ Wait and see ไปก่อน เพื่อรอจังหวะในการเข้าลงทุน